Az Oktatási és Szociális Bizottság 12 igen szavazattal, tartózkodás és ellenszavazat nélkül az alábbi határozatot hozta:

103/2019. (IV.29.) OSzB. sz. határozat

Szombathely Megyei Jogú Város Közgyűlésének Oktatási és Szociális Bizottsága a „Javaslat az országos tanulmányi versenyeken eredményesen szereplő diákok és felkészítő tanáraik elismerése feltételeinek kiegészítésére” című előterjesztést megtárgyalta, és a Bizottság 106/2016. (IV.19.) OSZB. számú határozatával kiemeltnek minősített II. kategóriába tartozó versenyek körét – az általános és középiskolai kategóriában - az alábbival egészíti ki:

* nemzetközi tantárgyi diákolimpia, vagy olyan nemzetközi szakmai verseny, ahol a diák egyéni résztvevőként vagy csapat tagjaként Magyarországot képviseli,
* egyéb tudományos-technikai nemzetközi versenyre történő kijutás.

**Felelős:** Dr. Puskás Tivadar polgármester

Rettegi Attila, a bizottság elnöke

(dr. Bencsics Enikő, az Egészségügyi és Közszolgálati Osztály vezetője)

**Határidő:** azonnal